เรื่องร้องเรียน (ความปลอดภัย,เสียงรบกวน) วันที่ 2022-11-22 14:46:03 — แขวงสนามบิน เขตดอนเมือง กรุงเทพมหานคร
ผมเป็นคนขับแท็กซี่ที่บ้านอยู่แถวดอนเมืองนะครับ ผมเลยวนมารับ ลูกค้าที่ลงจากรถไฟฟ้า ตรงแยก คปอ. 

    ปกติผมก็มารับบ่อย ๆ แต่วันนี้มีวินแท็กซี่ที่เขาคุมอยู่บริเวณแยก คปอ. ทำการไล่แท็กซี่คันที่จอดต่อจากผม ให้ออกไปจากแถวไม่ให้เขารับลูกค้าตรงจุดนี้

   ผมเลยลงไปจากรถตัวเองมาถามพี่คนที่มาไล่แท็กซี่คันดังกล่าวว่าเกิดอะไรขึ้นครับ มีปัญหาอะไรกันหรือ เขาก็บอกว่าไม่มีอะไร เขามีอาการเหมือนเกรงใจผม เนื่องจากผมตัดผมทรงทหาร และใช้รูปหน้าจอมือถือเวลาออกมาขับรถ เป็นรูปสมัยเป็นทหารเกณฑ์

   เขาก็อธิบายให้ผมฟังว่าตรงนี้ แยก คปอ. มีวินแท็กซี่ เหมือนที่มีตามนวนครและประตูน้ำพระอินทร์

   ผมก็ถามพี่เขาว่า "ตรงนี้เป็นที่จอดสาธารณะ ทำไม ถึงมีวิน แท็กซี่ ที่วิ่งอยู่ทั่ว กทม. ไม่สามารถมาจอดรับลูกค้าบริเวณนี้ได้เหรอ

   พี่คนนี้ก็เลยเริ่มพูดเสียงดังขึ้นบอกให้ผมไปลองจอดแถวนวนคร และ ประตูน้ำพระอินทร์ดูว่าผมจะโดนไล่ไหม ผมก็บอกไปว่า ผมไม่ไป เพราะบ้านผมอยู่แถวนี้

   หลังจากนั้นเขาเหมือนเดินไปตามหัวหน้าวินแท็กซี่บริเวณแยก คปอ. มาคุยกับผม 

   เขาถามผมว่า ผมมีปัญหาอะไร ผมก็ตอบไปว่า ผมไม่ได้มีปัญหาอะไรครับ ผมแค่ไม่เข้าใจเรื่องการจอดรอรับลูกค้าบริเวณแยก คปอ. ถ้าผมจะจอดรอแบบไม่มีปัญหากับพวกพี่ ผมต้องไปคุยกับใคร หรือต้องจ่ายเงินให้ใครเหรอ ?

   เขาก็ถามผมกลับมาว่า แล้วน้องคิดว่าแท็กซี่ที่จอดตรงนี้เขาทำยังไงกัน ผมก็บอกว่าผมไม่รู้ ผมถึงได้ถามพี่ไงครับ เขาก็บอกแล้วน้องจะเอายังไง 

   ผมก็ตอบหัวหน้าวินแท็กซี่บริเวณแยก คปอ. ไปว่า ผมจะมาจอดรับลูกค้าบริเวณนี้เพราะผมมีสิทธิ์ทุกประการเหมือนพวกพี่แท็กซี่คันอื่น ๆ ที่จะรับลูกค้าตรงไหนของ กทม. ก็ได้ และผมจะไม่ยอมจ่ายเงินใด ๆ ทั้งสิ้นเพื่อจอดรอรับลูกค้าตรงนี้

   ถึงตรงนี้แท็กซี่ที่เป็นสมาชิกแท็กซี่เริ่มเดินเข้ามาหาผมเหมือน พร้อมจะมีเรื่องกับผมมาก ๆ ซึ่งผมรู้สึกไม่ปลอดภัยเลย ที่เหมือนมีแท็กซี่มาเฟีย มาคอยเก็บค่าจอดรอรับ ลูกค้าตรงนี้ และไล่แท็กซี่ คันอื่นที่ไม่จ่ายเงินให้หัวหน้าวินแท็กซี่

  ผมกราบขอความช่วยเหลือทาง ผู้ว่าชัชชาติ ช่วยมาจัดการปัญหาตรงนี้ให้ด้วยนะครับ ผมรู้ว่ามันไม่ใช่เรื่องใหญ่อะไร แต่ผมเชื่อว่าท่านผู้ว่าชัชชาติ จะไม่ปล่อยให้พวกผู้มีอิทธิพล ทำตัวเหนือกฎหมาย และข่มเหงคนขับแท็กซี่คัน อื่น ๆ หรือ เหมือนอย่างที่ผมเจอครับ 

   ผมขอบพระคุณท่านผู้ว่าชัชชาติมาก ๆ ผมชื่นชอบการทำงานของท่าน และหวังว่าท่านจะช่วยเหลือ คนขับแท็กซี่ตัวเล็ก ๆ และเพื่อน แท็กซี่คันอื่น ๆ ได้ครับ